Document ID: /roh_data/filtered/fineweb-2-filterrobots_roh.jsonl.gz/47325

Il titel formal da questa votaziun è: «Midada da la lescha federala davart la taglia federala directa». I va numnadamain per pudair trair giu dapli da la taglia per la tgira d'uffants.
La dumonda co sustegnair il meglier las famiglias en Svizra è era stà motiv per lungas discussiuns en il parlament federal.
Quai è capità avant la votaziun
L'idea da principi da distgargiar famiglias cun uffants da la taglia chatta grond sustegn politic. La realisaziun è dentant dispitaivla: Gia en las debattas en il parlament federal ha la sanestra annunzià sia resistenza. Lura anc adumbatten: Omaduas chombras han approvà las deducziuns d'uffants.
Silsuenter ha la Partida socialdemocratica ensemen cun verds e verd-liberals dentant rimnà 65'000 suttascripziuns per in referendum. Era in comité cun represchentants liberals e verd-liberals sustegnan il referendum. Perquai ha il suveran ils 27 da settember l'ultim pled en chapitel.
Igl è da vesair il muster da dretg cunter sanester: Partidas burgaisas sustegnan la lescha – partidas sanestras betg.
Dossier online rtr.ch/votaziuns
Sin in clic tut las fatschentas federalas e communalas.